CELEX: 32021D0393
Language: da
Date: 2021-03-01 00:00:00
Title: Rådets afgørelse (EU) 2021/393 af 1. marts 2021 om den holdning, der skal indtages på Den Europæiske Unions vegne i Det Blandede EØS-Udvalg, der er nedsat ved aftalen om Det Europæiske Økonomiske Samarbejdsområde, for så vidt angår ændring af kapitel IIa i og bilag I og II til protokol 10 til nævnte aftale, om forenkling af kontrol og formaliteter i forbindelse med godstransport

5.3.2021   
               
               
                  DA
               
               
                  Den Europæiske Unions Tidende
               
               
                  L 77/27
               
            
         RÅDETS AFGØRELSE (EU) 2021/393
         af 1. marts 2021
         om den holdning, der skal indtages på Den Europæiske Unions vegne i Det Blandede EØS-Udvalg, der er nedsat ved aftalen om Det Europæiske Økonomiske Samarbejdsområde, for så vidt angår ændring af kapitel IIa i og bilag I og II til protokol 10 til nævnte aftale, om forenkling af kontrol og formaliteter i forbindelse med godstransport
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Protokol 10 til aftalen om Det Europæiske Økonomiske Samarbejdsområde (1) (»EØS-aftalen«) om forenkling af kontrol og formaliteter i forbindelse med godstransport og om toldsikkerhedsforanstaltninger (»protokollen«) blev ændret ved Det Blandede EØS-Udvalgs afgørelse nr. 76/2009 (2) og trådte i kraft den 1. juli 2009.
                  
               
                     (2)
                  
                  
                     I henhold til EØS-aftalens artikel 98 kan Det Blandede Udvalg, der er nedsat ved EØS-aftalen (»Det Blandede EØS-Udvalg«), på sit næste møde eller ved brevveksling vedtage en afgørelse om ændring af kapitel IIa i og bilagene til protokollen.
                  
               
                     (3)
                  
                  
                     I overensstemmelse med protokollens artikel 9h, stk. 3, er det nødvendigt at foretage ændringer i kapitel IIa i og bilag I og II til protokollen for at tage hensyn til udviklingen i EU-lovgivningen i spørgsmål, der er omfattet af dette kapitel og disse bilag. Hvis afgørelsen ikke kan vedtages med henblik på samtidig gennemførelse af ændringerne til protokollen og ændringerne til EU-lovgivningen, skal ændringerne i det udkast til afgørelse, som er blevet forelagt med henblik på de kontraherende parters vedtagelse, om muligt anvendes midlertidigt fra den 15. marts 2021, og således, at de kontraherende parters interne procedurer overholdes. Dette valg af dato falder sammen med den første frigivelse af Importkontrolsystem 2, som Norge har indvilliget i at deltage i.
                  
               
                     (4)
                  
                  
                     Den holdning, der skal indtages på Unionens vegne i Det Blandede EØS-Udvalg for så vidt angår ændring af kapitel IIa i og bilag I og II til protokollen, bør fastlægges, da disse ændringer vil være bindende for Unionen.
                  
               
                     (5)
                  
                  
                     Den holdning, som Unionen skal indtage i Det Blandede EØS-Udvalg, bør derfor baseres på udkastet til afgørelse —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne på næste møde i Det Blandede EØS-Udvalg, der er nedsat ved aftalen om Det Europæiske Økonomiske Samarbejdsområde, eller ved brevveksling, for så vidt angår ændring af kapitel IIa i og bilag I og II til protokol 10 til nævnte aftale, baseres på udkastet til Det Blandede EØS-Udvalgs afgørelse (3).
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 1. marts 2021.
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  EFT L 1 af 3.1.1994, s. 3.
         
            (2)  Afgørelse nr. 76/2009 truffet af Det Blandede EØS-Udvalg nr. 76/2009 af 30. juni 2009 om ændring af EØS-aftalens protokol 10 om forenkling af kontrol og formaliteter i forbindelse med godstransport og af protokol 37 med den liste, der er omhandlet i artikel 101 (EUT L 232 af 3.9.2009, s. 40).
         
            (3)  Jf. dokument ST 5661/21 på http://register.consilium.europa.eu.